stanford-oval/wikipedia huggingface dataset:
กลุ่มภาษาตองงิก

| กลุ่มภาษาตองงิก |
| --- | --- |
ภูมิภาค: ประเทศตองงาและประเทศนีวเว
ตระกูลภาษา: ออสโตรนีเซียน  มลายู-พอลินีเชียมลายู-พอลินีเชียกลาง–ตะวันออกมลายู-พอลินีเชียตะวันออกโอชีแอนิกโอชีแอนิกตะวันออกโอชีแอนิกไกลแปซิฟิกกลางฟีจี-พอลินีเชียตะวันออกพอลินีเชียกลุ่มภาษาตองงิก
รูปแบบก่อนหน้า: ภาษาตองงิกดั้งเดิม กลุ่มภาษาตองงิก 
รหัสภาษา
ISO 639-3: –
กลุ่มภาษาตองงิก (อังกฤษ: Tongic languages) เป็นกลุ่มภาษาย่อยในกลุ่มภาษามลายู-พอลินีเชีย ประกอบไปด้วย 2 ภาษา คือภาษานีวเวและภาษาตองงา และอาจจะมีภาษานีอูอาโฟโออูเป็นภาษาที่สามในกลุ่มนี้
แหล่งข้อมูลอื่น

กลุ่มภาษาตองงิก
กลุ่มภาษาตามาง

| กลุ่มภาษาตามาง |
| --- | --- |
ภูมิภาค:: เนปาล
การจําแนกทางภาษาศาสตร์:: จีน-ทิเบตทิเบต-กาเนารี ?กลุ่มภาษาตามาง
กลุ่มย่อย::   Tamangic proper ("TGTM")  Ghale  Kaike  
กลอตโตลอก:: kaik1248
กลุ่มภาษาตามาง (อังกฤษ: Tamangic languages) เป็นกลุ่มย่อยของตระกูลภาษาย่อยทิเบต-พม่าที่ใช้พูดในเขตเทือกเขาหิมาลัยของเนปาล ภาษาในกลุ่มนี้ได้แก่ภาษาตามาง (มีสองสำเนียง ผู้พูดราวล้านคน) ภาษากูรุง (มีสามสำเนียง ที่เข้าใจกันได้น้อยมาก ภาษาทากาลี (รวมสำเนียงเซเกของชาวตามาง) และภาษาที่ใกล้เคียงอย่างภาษามานัง ภาษากยาซัมโด และภาษานัรพู
ภาษาฆาเลที่พูดโดยชาวฆาเล ใกล้เคียงกับกลุ่มภาษานี้ แต่การจัดจำแนกยังไม่แน่นอน
การจัดจำแนก

กลุ่มภาษาตามางเป็นกลุ่มเดียวกับกลุ่มภาษาโบดิชหรือหิมาลัยตะวันตกตามการจัดจำแนกของ Bradley (1997) และกลุ่มภาษาทิเบต-กาเนารีของ Van Driem (2001)
กรู๊ฟไรเดอร์ส

| กรู๊ฟไรเดอร์ส (Groove Riders) |
| --- | --- |
งาน MAIS@Siam 27 ธันวาคม 2551
ข้อมูลพื้นฐาน
ที่เกิด: กรุงเทพ ประเทศไทย
แนวเพลง: ป็อป, ดิสโก, ฟังก์, โซล
ค่ายเพลง: เบเกอรี่มิวสิค, สไปซีดิสก์

สมาชิก: บุรินทร์ บุญวิสุทธิ์  ณฐพล ศรีจอมขวัญ  อดิศักดิ์ หัตถกุลโกวิท  มาตรชัย มะกรูดทอง
กรู๊ฟไรเดอร์ส (อังกฤษ: Groove Riders) ศิลปินกลุ่มแนวดิสโก้ฟังก์ ที่เกิดจากการรวมตัวของสมาชิกชายสี่คน บุรินทร์ บุญวิสุทธิ์, ณฐพล ศรีจอมขวัญ (ก้อ), อดิศักดิ์ หัตถกุลโกวิท (กั้ง) และ มาตรชัย มะกรูดทอง (มาตร) โดยมีก้อเป็นแกนนำ มีเพลงดังอย่าง "รักที่เพิ่งผ่านพ้นไป", "เมาไม่ขับ", "ฮอร์โมน", "แค่เธอก็พอ" และ "หยุด" ส่วนอัลบั้มมีสามชุดคือ Discovery (พ.ศ. 2544), Discovery 2 (พ.ศ. 2545) และ The Lift (พ.ศ. 2550)
ประวัติ

ก้อ - ณฐพล ศรีจอมขวัญ หนึ่งในสมาชิกวง กรู๊ฟไรเดอร์พีโอพี เคยโปรดิวซ์และอยู่เบื้องหลังความสำเร็จของศิลปินมาแล้วหลายคน เป็นผู้รวมตัวและก่อตั้งวง โดยได้ชักชวนเพื่อนสนิท มาตร - มาตรชัย มะกรูดทอง รับตำแหน่งกลอง, กั้ง - อดิศักดิ์ หัตถกุลโกวิท รับตำแหน่งกีต้าร์ และ บุรินทร์ บุญวิสุทธิ์ รับตำแหน่งร้องนำ ส่วนก้อเอง รับตำแหน่งเบสและหัวหน้าวง โดยบุรินทร์เข้าไปเป็นสมาชิกคนสุดท้ายของวง พวกเขาได้ขึ้นคอนเสิร์ตเปิดตัวครั้งแรกในงาน แฟต เฟสติวัล ครั้งที่ 1 ที่โรงงานยาสูบ
กรู๊ฟไรเดอร์ส ออกอัลบั้มแรกกับสังกัดเบเกอรี่มิวสิค ในปี พ.ศ. 2543 ในชื่อ Discovery ที่มีเพลงที่เป็นที่รู้จักอย่าง "ฮอร์โมน" และ "อย่าให้ฉันรักคนเดียว" หลังจากที่อัลบั้มแรกวางแผง ได้รับผลตอบรับที่ดีจากแฟนเพลง พวกเขาจึงนำอัลบั้มนี้กลับมาออกใหม่อีกครั้งในชื่อ Discovery 2 โดยมีการเพิ่มเพลงใหม่เข้าไปจำนวน 4 เพลง ก่อนจะห่างหายไปนานถึง 6 ปีและกลับมาอีกครั้งกับสังกัดใหม่อย่างสไปซีดิสก์ กับงานอัลบั้มชุดที่ 2 ที่มีชื่อว่า "The Lift"
หลังจากอัลบั้ม "The Lift" วางแผงสักระยะ พวกเขาก็มีคอนเสิร์ตใหญ่อย่างเป็นทางการขึ้นในชื่อ "Singha, GSM Advance, 1-2-Call Present Groove Riders Live: Last Call For GR007" โดยจัดขึ้นในวันที่ 30 - 31 สิงหาคม พ.ศ. 2551 ที่ห้องบางกอกคอนเวนชั่นเซ็นเตอร์ เซนทาราแกรนด์, เซ็นทรัลเวิร์ล และอีก 2 รอบที่จังหวัดเชียงใหม่และขอนแก่นในเดือนถัดมา พร้อม ๆ กับประกาศพักวง ด้วยเหตุผลที่สมาชิกในวงแต่ละคนมีภารกิจส่วนตัวที่จะต้องทำกันต่อไป
ด้วยชื่อเสียงและความสามารถที่สั่งสม กอปรกับคุณูปการที่พวกเขามอบให้แก่ชาวดิสโก้ฟังก์ สำนักพิมพ์ Mars Publishing จึงจัดพิมพ์ "In The Groove" พ็อกเกตบุ๊กที่ว่าด้วยเรื่องราวของ 4 หนุ่มสมาชิกกรู๊ฟไรเดอร์สอย่างละเอียด โดยจัดงานแถลงข่าวเปิดตัวอย่างเป็นทางการ ในงานมหกรรมหนังสือแห่งชาติ ครั้งที่ 13 พ.ศ. 2551 ณ ศูนย์การประชุมแห่งชาติสิริกิติ์
จนกระทั่ง 21 กันยายน พ.ศ. 2553 กรู๊ฟไรเดอร์สได้ประกาศแยกวงอย่างเป็นทางการ ทำให้เหล่าแฟนๆ ต่างต้องช็อคกันไปถ้วนหน้า แต่ด้วยคอนเสิร์ตเดี่ยวครั้งแรกของ บุรินทร์ บุญวิสุทธิ์ ใน “Ballantine's Impression Tour Presents Gran Turismo Burin Boonvisut And The Old School All Stars Concert” วันที่ 30 ตุลาคม พ.ศ. 2553 กรู๊ฟไรเดอร์ส ก็ได้กลับมาเล่นดนตรีร่วมกันในระยะเวลาสั้น ๆ อีกครั้งหนึ่ง
ในช่วงเดือนพฤษภาคม พ.ศ. 2554 กรู๊ฟไรเดอร์สได้กลับมาทัวร์คอนเสิร์ตร่วมกันอีกครั้งใน “Singha Presents Groove Riders 2011 USA Tour” ซึ่งเป็นการแสดงคอนเสิร์ตครั้งแรกในสหรัฐอเมริกา ประกอบไปด้วย New York, Boston, Washington D.C., San Francisco และปิดท้ายที่ Los Angeles
ในเดือนมกราคม พ.ศ. 2556 กรู๊ฟไรเดอร์สได้รวมตัวกันทำเพลง เข้าใจ ในอัลบัม Past Forward ของค่าย Spicydisc ออกมาให้ฟังอีกครั้งหนึ่งหลังจากหายไปยาวนาน
สมาชิก

สมาชิกของวง กรู๊ฟไรเดอร์ส ประกอบด้วย
บุรินทร์ บุญวิสุทธิ์ (บุรินทร์) - ร้องนำ เกิด 26 ตุลาคม พ.ศ. 2519
ณฐพล ศรีจอมขวัญ (ก้อ) - เบส
อดิศักดิ์ หัตถกุลโกวิท (กั้ง) - กีต้าร์
มาตรชัย มะกรูดทอง (มาตร) - กลอง
ผลงาน > อัลบั้ม

Discovery (22 พฤศจิกายน พ.ศ. 2544)
Discovery 2 (23 กรกฎาคม พ.ศ. 2545)
The Lift (8 พฤศจิกายน พ.ศ. 2550)
ผลงาน > อัลบั้มพิเศษ

The Lift (Karaoke) (พ.ศ. 2551)
In The Groove (อัลบั้มพิเศษแถมกับหนังสือ GR In The Groove) (พ.ศ. 2551)
Electric Eel (Remix Album) (พ.ศ. 2552)
Last Call For GR007 (Live Concert) (พ.ศ. 2552)
PYT (Instrumental Album) (พ.ศ. 2562)
ผลงาน > อีพีและซิงเกิล

Single - Hormone (พ.ศ. 2544)
Single - แค่เธอก็พอ (พ.ศ. 2545)
Single - Superstar (พ.ศ. 2550)
Single - Always With You (มิถุนายน พ.ศ. 2555)
ข้อมูลเพิ่มเติม

มาตร มาตรชัย มะกรูดทอง และก้อ ณฐพล ศรีจอมขวัญ เป็นหนึ่งในสมาชิกวง ทูเดย์ส อะโกคิดส์
ก้อ ณฐพล ศรีจอมขวัญ มีผลงานเดี่ยว "The Workings Of The Soul" ในปี พ.ศ. 2549 ซึ่งมีเพลงเด่นอย่างเพลง กรุณา และ "The Workings Of The Soul Part 02" ในปี พ.ศ. 2555 ภายใต้สังกัด สไปซีดิสก์ รวมถึงเป็นนักแต่งเพลง และโปรดิวเซอร์อยู่เบื้องหลังงานเพลงของศิลปินต่าง ๆ มากมาย เช่น ละอองฟอง, ปาล์มมี่, เจมส์ เรืองศักดิ์, วีนัส บัตเตอร์ฟลาย ฯลฯ
กั้ง อดิศักดิ์ หัตถกุลโกวิท มีผลงานเดี่ยวในนาม "Kunk" Project One และ Lost & Found ในปี พ.ศ. 2550 อีกทั้งในนาม "Kunksanova" อัลบั้ม Plays the Boyd Kosiyabong Song Book ภายใต้สังกัด เลิฟอีส ในปี พ.ศ. 2549
บุรินทร์ บุญวิสุทธิ์ มีผลงานเดี่ยว "แกรน ทัวริสโม" ในปี พ.ศ. 2553 ในสังกัด สไปซีดิสก์ และนอกจากนี้ยังเป็นหนึ่งในผู้บริหารของ บริษัท โตโยต้ามหานคร จำกัด และเป็นเจ้าของเสียงอ่านสปอตโฆษณาทางโทรทัศน์และวิทยุจำนวนมาก
รางวัล

สีสันอะวอร์ดส์ ครั้งที่ 20 ประจำปี 2550 สาขาอัลบั้มยอดเยี่ยม จากอัลบั้ม เดอะ ลิฟท์
แหล่งข้อมูลอื่น

เว็บไซต์ กรู๊ฟไรเดอร์สแฟนคลับ เก็บถาวร 2006-07-10 ที่ เวย์แบ็กแมชชีน
พบกับ Groove Riders เปิดเผยอัลบั้มใหม่ และพูดคุยกันอย่างสนุกสนาน พร้อมมินิคอนเสิร์ตหนุกๆ ติดตามได้ใน Techjeed TV[ลิงก์เสีย]
บทสัมภาษณ์ บุรินทร์ Groove Riders
บทสัมภาษณ์ Groove Riders
เว็บไซต์ ข้อมูลของกรู๊ฟไรเดอร์ส เพลง MV ข่าว เก็บถาวร 2007-12-01 ที่ เวย์แบ็กแมชชีน
| ด ค กกรู๊ฟไรเดอร์ส |
| --- | --- |
 บุรินทร์ บุญวิสุทธิ์  อดิศักดิ์ หัตถกุลโกวิท  ณฐพล ศรีจอมขวัญ  มาตรชัย มะกรูดทอง 
อัลบั้ม:  DiscoVery (2544)  DiscoVery 2 (2545)  The Lift (2550) 
อัลบั้มพิเศษ:  Electric Eel (2552) 
อีพีและซิงเกิล:  "แค่เธอก็พอ" (2545)  "Superstar" (2550) 
ดูเพิ่มเติม:  พีโอพี  ทูเดย์ส อะโกคิดส์
กลิ่นสีและทีแปรง

| กลิ่นสีและทีแปรง |
| --- | --- |
ART FUNDAMENTAL
กำกับ: ภาณุ น้อยอารีย์
เขียนบท: พิษณุ ศุภนิมิตร
อำนวยการสร้าง: สมศักดิ์ เตชะรัตนะประเสริฐ
นักแสดงนำ: ณัฐริกา ธรรมปรีดานันท์  ธรรมนูญ ทัศโน  วิจิตรา ตริยะกุล   พูนพงษ์ สุทธิมูลนาม  วัชระ ปานเอี่ยม
ตัดต่อ: ศักดิ์
ดนตรีประกอบ:  บัตเตอร์ฟลาย
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 27 เมษายน พ.ศ. 2539
ความยาว: 114 นาที
ประเทศ: ประเทศไทย
ภาษา: ไทย
ก่อนหน้านี้: กลิ่นสีและกาวแป้ง 2
ข้อมูลจากฐานข้อมูลภาพยนตร์ไทย
กลิ่นสีและทีแปรง (อังกฤษ: ART FUNDAMENTAL) เป็นภาพยนตร์ไทย ผลงานการกำกับโดย ซานโต๊ส กลิ่นสี (ภาณุ น้อยอารีย์) หนึ่งในนักแสดงนำในสองภาคแรก ออกฉายในวันที่ 27 เมษายน ปี พ.ศ. 2539 เป็นภาพยนตร์ภาคต่อจาก กลิ่นสีและกาวแป้ง (2531) และ กลิ่นสีและกาวแป้ง 2 (2532) โดยตัวละครเป็นตัวใหม่เกือบทั้งหมด เนื้อหาไม่ได้เกี่ยวข้องกับเรื่องราวตัวละครในสองภาคแรก และมีเพียงบางตัวละครจากสองภาคแรกมาโผล่รับเชิญ เช่น ยุทธ (รับบทโดย วัชระ ปานเอี่ยม) ญาณ (รับบทโดย องอาจ เจียมเจริญพรกุล)
โครงเรื่อง

เป็นเรื่องราวชีวิตสนุกๆของนักศึกษา ภายในคณะจิตรกรรม มหาวิทยาลัยศิลปากร สร้างจากบทประพันธ์ ตอนต่อมา ของ ศ.เกียรติคุณพิษณุ ศุภนิมิตร ศิลปินแห่งชาติ สาขาทัศนศิลป์ (ภาพพิมพ์) ประจำปีพุทธศักราช ๒๕๖๕ ในชื่อ "กลิ่นสีและทีแปรง"
นักแสดง

พูนพงษ์ สุทธิมูลนาม ..... วันฮาร์ท
วิจิตรา ตริยะกุล ..... จับจัง
ธรรมนูญ ทัศโน ..... บางรัก
ณัฐริกา ธรรมปรีดานันท์ ..... กี้ร์
อังคูณ ช่วงกรุด ..... ฮัลโหล
ธีรภัทร พัวพันทอง ..... เบบี้บอย
สมเกียรติ ทองมาก ..... จะเด็ด
สุริยะ พจน์ชัยจงดี ..... โซเวียต
บุษบา มหัตถพงษ์ ..... แมงเหม็น
ศุภมาศ พะหุโล ..... น้ำคลำ
วรรณภา พู่สกุลสถาพร ..... อุมา
พิชริยะประภา นาคบุญชัย ..... ลิลลี่
ขวัญลดา แซ่ลิ้ม ..... หม๋วย
วรภรรท สิทธิรัตน์ ..... โนะเนะ
วัชระ ปานเอี่ยม ..... ยุทธการ
ศุภกร อุดมชัย ..... ตะวัน
รัก กล้าณรงค์ ..... ฉลองชาย
องอาจ เจียมเจริญพรกุล ..... ญาณ
พัฒน เหลืองจรัสสุริยา ..... อ.ปัตยา
ปวันรัตน์ นาคสุริยะ ..... อ.ฝรั่ง
ธันชัย ปาละกูล ..... เสี้ยน
ค่อม ชวนชื่น ..... ใบ
กล้วย เชิญยิ้ม ..... สุริน
แหลมทอง หาญจางสิทธิ ..... สุทิน
สามารถ จับโจร ..... สุรา
ยุทธนา คำชำนาญ ..... ตีนผี
น้อง ..... ฉวีวรรณ
แอคอาร์ท ..... เฮเลน
แหม่ม ..... งามตา
เอ๋ ..... ป้อน
เจี๊ยบ ..... ถั่วงอก
โบ๊ท ..... สมาธิ
ลีออง ..... ลีออง
เกร็ดข้อมูล

ธรรมนูญ ทัศโน (เปิ้ล ทีโบน) เสียชีวิตด้วยอุบัติเหตุทางรถยนต์ ในวันที่ 14 มกราคม พ.ศ. 2539 ก่อนภาพยนตร์ฉายเพียง 3 เดือน และอยู่ในระหว่างการตัดต่อ ทำให้เสียงบทสนทนาของ บางรัก ตัวละครนำที่เล่นในเรื่อง ถูกแทนด้วยเสียงของ กฤษณ์ ธรรมโชติกา (หนุ่ม ทีโบน) เพื่อนร่วมวง  ทีโบน เนื่องจากมีน้ำเสียงพูดคล้ายกัน
กลิ่นสีและทีแปรง ได้นำมาฉายทางทีวีไทยในคืนวันเสาร์ที่ 25 กันยายน พ.ศ. 2553 ในรายการแกะกล่องหนังไทย
แหล่งข้อมูลอื่น

ไทยฟิล์ม
หนังดี
สยามเวป สนุก แฮนด์บิล เก็บถาวร 2008-03-18 ที่ เวย์แบ็กแมชชีน
บทความจาก TK Park [ลิงก์เสีย]
↑  พิษณุ ศุภนิมิตร, กลิ่นสีและทีแปรง, แพรวสำนักพิมพ์
กลุ่มภาษาซุนดา-ซูลาเวซี

| กลุ่มภาษาซุนดา-ซูลาเวซี |
| --- | --- |
(นอกกฎหมาย)
ภูมิภาค:: ภาคใต้ของไทย, ภาคใต้ฟิลิปปินส์, บรูไน, มาเลเซีย, อินโดนีเซีย และ ไมโครนีเชีย
การจําแนกทางภาษาศาสตร์:: ออสโตรนีเซียนมาลาโย-โพลีเนเซีย (MP)กลุ่มภาษาซุนดา-ซูลาเวซี
   
กลอตโตลอก:: None
กลุ่มภาษาซุนดา-ซูลาเวซี (อังกฤษ: Sunda-Sulawesi languages) เป็นสาขาของกลุ่มภาษามาลาโย-โพลีเนเซีย ตระกูลภาษาออสโตรนีเซียน ได้แก่ภาษาที่ใช้พูดในเกาะซูลาเวซี และเกาะซุนดาใหญ่ เช่นเดียวกับในชามอโรและปาเลา โดยทั่วไป กลุ่มภาษามาลาโย-โพลีเนเซียตะวันตกแบ่งเป็นสองกลุ่มคือกลุ่มตอนใน (ซุนดา-ซูลาเวซี) และกลุ่มตอนนอก (บอร์เนียว-ฟิลิปปินส์) ซึ่งการแบ่งนี้ใช้หลักทางภูมิศาสตร์เป็นเกณฑ์
การจัดจำแนก

ภาษาในกลุ่มซุนดา-ซูลาเวซีแบ่งเป็นกลุ่มตามความใกล้ชิดได้หลายกลุ่มแต่ความสัมพันธ์ระหว่างกลุ่มยังไม่ชัดเจน ภาษาในเกาะซูลาเวซีเหนือ 20 ภาษา รวมทั้งภาษาในเกาะทางเหนือ (กลุ่มภาษาซังฆีริก เช่น ภาษาบันติก กลุ่มภาษามีนาฮาซัน และกลุ่มภาษาโมนโคนโคว-โคโรนตาโล)ไม่ได้อยู่ในกลุ่มซุนดา-ซูลาเวซีแต่อยู่ในกลุ่มภาษาบอร์เนียว-ฟิลิปปินส์ ภาษาที่จัดอยู่ในกลุ่มนี้ ได้แก่
กลุ่มภาษาโตมีนี-โตลีโตลี มี 8 ภาษาใช้พูดในจังหวัดซูลาเวซีกลางตอนเหนือรวมทั้งโตโตลี
กลุ่มภาษาซาลวน-บังไค มี 4 ภาษา ใช้พูดในซูลาเวซีกลางตะวันออก
กลุ่มภาษาไกลี-ปาโมนา มี 8 ภาษา ใช้พูดในซูลาเวซีกลางตอนกลาง
กลุ่มภาษาซูลาเวซีใต้ มี 9 ภาษา ใช้พูดในซูลาเวซีใต้ รวมทั้งภาษาบูกิส ภาษามากัสซาร์ และมมาโละห์
กลุ่มภาษาบังกู-โตกาลี มี 4 ภาษา ใช้พูดในซูลาเวซีตะวันออกเฉียงใต้
กลุ่มภาษาโวตู-โวลิโอ มี 3 ภาษา
กลุ่มภาษามูนา-บูโตน มี 6 ภาษา ตามชายฝั่งของซูลาเวซีตะวันออกเฉียงใต้ เช่น ภาษาตูกัง เบซี
ภาษากาโย (สุมาตราเหนือ)
กลุ่มภาษาสุมาตรา มี 10 ภาษา ใช้พูดในสุมาตรากลางตอนเหนือ รวมทั้งภาษานีอัส ภาษาเม็นตาไว และภาษาบาตัก 5 ภาษา
กลุ่มภาษามาเลย์อิก
กลุ่มภาษาลัมปูติก มี 2 ภาษาในลัมปุง ในสุมาตราใต้
ภาษาซุนดา ในชวาตะวันตก
ภาษาชวาในชวากลาง
ภาษามาดูรา ในชวาตะวันออกและมาดูรา
กลุ่มภาษาบาหลี-ซาซัก มี 3 ภาษาคือภาษาบาหลีบนเกาะบาหลี ภาษาซาซักบนเกาะลอมบอก และภาษาซุมบาวาในซุมบาวาตะวันตก
ภาษาปาเลาในหมู่เกาะปาเลา
ภาษาชามอร์โรในหมู่เกาะมาเรียนารวมทั้งเกาะกวม
กลุ่มภาษายูปิก

| กลุ่มภาษายูปิก |
| --- | --- |
กลุ่มเชื้อชาติ:: ชาวยูปิก
ภูมิภาค:: อะแลสกา, ไซบีเรีย
การจําแนกทางภาษาศาสตร์:: เอสกิโม–อะลิวต์เอสกิโมกลุ่มภาษายูปิก
กลุ่มย่อย::   Alutiiq  อะแลสกากลาง  อะแลสกากลาง  Naukan  ซีเรนีกี ? †  
ISO 639-2 / 5:: ypk
กลอตโตลอก:: yupi1267

กลุ่มภาษายูปิก (อังกฤษ: Yupik languages) เป็นกลุ่มของภาษาต่าง ๆ ที่พูดโดยกลุ่มชนยูปิกหลายกลุ่มทางตะวันตกและทางตอนกลาง-ใต้ของอะแลสกาและทางตะวันออกเฉียงเหนือของไซบีเรีย ภาษาในกลุ่มยูปิกต่างจากภาษาอื่นในกลุ่มเดียวกันมากจนไม่สามารถเข้าใจกันได้ แต่ผู้พูดภาษาหนึ่ง ๆ อาจเข้าใจแนวคิดกว้าง ๆ จากบทสนทนาของผู้พูดภาษาอื่นในกลุ่มเดียวกันอยู่บ้าง
ภาษากลุ่มยูปิกอยู่ในตระกูลภาษาเอสกิโม–อะลิวต์ สาขาอะลิวต์และสาขาเอสกิโมของตระกูลนี้เริ่มพัฒนาความต่างจากกันเมื่อประมาณ 2,000 ปีก่อนคริสต์ศักราช (ช่วงเดียวกันกับการแตกตัวของกลุ่มภาษาอินโด-อิเรเนียน) ภายในสาขาเอสกิโม ภาษาในกลุ่มยูปิกเริ่มพัฒนาความต่างจากกันและจากภาษาในกลุ่มอินูอิตเมื่อประมาณ ค.ศ. 1000
กลยุทธ์ยืมซากคืนชีพ

| --- | --- |

ผู้วางกลศึก: จูกัดเหลียง
ผู้ต้องกลศึก: สุมาอี้
ประเภท: กลยุทธ์เข้าตี
หลักการ: หลอกศัตรูให้หลงเชื่อเสมือนดั่งสามารถ
สถานที่: หุบเขาเฮาโลก๊ก
ผลลัพธ์: เกียงอุย, เอียวหงีตีทัพสุมาอี้จนแตก
ด ค ก
กลยุทธ์ยืมซากคืนชีพ หรือ เจี้ยซือหวนหุน (อังกฤษ: Borrow a corpse to resurrect the soul; จีนตัวย่อ: 借尸还魂; จีนตัวเต็ม: 借屍還魂; พินอิน: Jiè shī huán hún) เป็นหนึ่งในกลศึกสามก๊ก กลยุทธ์ที่มีความหมายถึงการที่ผู้ที่มีความสามารถและมีบทบาทในหน้าที่ต่าง ๆ จะใช้ความสามารถนั้นในการปฏิบัติหน้าที่อย่างผลีผลามไม่ได้ ส่วนผู้ที่ไร้ซึ่งความสามารถในการปฏิบัติหน้าที่ ก็มักจะขอความช่วยเหลืออยู่เป็นนิจ
การที่ใช้ผู้ที่ไร้ซึ่งความสามารถในการปฏิบัติหน้าที่ มิใช่เป็นการที่จะมอบหมายหน้าที่ให้ปฏิบัติ หากแต่เป็นเพราะผู้ที่ไร้ซึ่งความสามารถต้องการความพึ่งพายามต้องการความช่วยเหลือ ตัวอย่างการนำเอากลยุทธ์ยืมซากคืนชีพไปใช้ได้แก่จูกัดเหลียงที่ให้นำเมล็ดข้าวสารใส่ไว้ในปากเพื่อเป็นการรักษาดาวสำหรับต่ออายุ และหลอกทหารสุมาอี้ให้หลงเชื่อว่ายังมีชีวิตอยู่
ตัวอย่างกลยุทธ์

เมื่อคราวที่จูกัดเหลียงตายลงในระหว่างทำศึกกับวุยก๊ก ทำให้ต้องล่าถอยกลับจ๊กก๊กโดยด่วน ก่อนตายจูกัดเหลียงกำชับให้ปิดข่าวการตายของตนเองให้มิดชิดและสั่งห้ามทหารทุกคนไว้ทุกข์และเศร้าโศกเสียใจ สั่งการให้เอียวหงีต่อโลงสำหรับบรรจุศพตนเองในท่านั่ง นำเมล็ดข้าวสารจำนวนเจ็ดเมล็ดใส่ไว้ในปากพร้อมกับจุดโคมเพลิงรองไว้ภายใต้ที่นั่งเพื่อเป็นการรักษาดาวสำหรับอายุให้สว่างไสวบนท้องฟ้า เมื่อสุมาอี้เห็นดาวประจำตัวจูกัดเหลียงยังคงฉายแสงไม่ได้ร่วงหล่นก็จะไม่กล้านำกำลังทหารติดตามมา พร้อมกับให้จัดทำหุ่นรูปตนเองไว้เพื่อใช้สำหรับเตรียมการในการถอยทัพ และมอบหมายให้เกียงอุยนำกำลังทหารจัดตั้งทัพในรูปแบบหน้ากระดานเตรียมรับทหารสุมาอี้
สุมาอี้เห็นดาวประจำตัวจูกัดเหลียงตกถึงสามครั้งสามครา จึงเชื่อว่าจูกัดเหลียงวางกลอุบายให้ทหารนำคบเพลิงขึ้นไปทิ้งบนหน้าผา หลอกให้หลงเชื่อว่าตายแล้วและนำกำลังทหารบุกเข้าโจมตี สุมาอี้เกรงจะต้องกลอุบายจึงให้ทหารออกลาดตระเวนเพื่อสืบข่าวการตายของจูกัดเหลียง เกียงอุยและเอียวหงีนำกำลังทหารจำนวนพันนายไปดักซุ่มรอคอยทหารสุมาอี้ที่บริเวณเนินเขาแห่งหนึ่ง เมื่อทหารสุมาอี้มาถึงก็จุดประทัดให้สัญญาณ ทหารจูกัดเหลียงที่ซุ่มรอคอยก็ส่งเสียงโห่ร้องอื้ออึงบนบริเวณเนินเขาทั้งสองด้านพร้อมกับบุกเข้าโจมตี สุมาอี้แลเห็นกำลังทหาร ธงศึกจารึกชื่อและหุ่นรูปจูกัดเหลียงที่นั่งบัญชาการบนรถศึกพร้อมพัดขนนกก็จำได้ ตกใจชักม้าหยุดอยู่กับที่
เกียงอุยที่อยู่บนเนินเขาก็ร้องตะโกนว่า "สุมาอี้ต้องกลมหาอุปราชแล้วจะหนีไปไหนได้เล่า" ทหารสุมาอี้แลเห็นกำลังทหารและหุ่นรูปจูกัดเหลียงก็ตกใจทิ้งอาวุธ วิ่งแตกตื่นหนีตายกันอลหม่าน สุมาอี้หลงเชื่อคำพูดของเกียงอุยที่ตนเองต้องกลอุบายของจูกัดเหลียงก็สั่งถอยทัพและชักม้าหลบหนีแบบไม่คิดชีวิต แม้สุมาอี้จะหลบหนีไปได้แต่คงยังขวัญหนีดีฝ่อที่แลเห็นจูกัดเหลียง ทำกิริยาประดุจหนูกลัวแมวต้องเอามือทั้งสองจับศีรษะตัวเองเพื่อให้เกิดความแน่ใจว่ายังคงอยู่บนบ่ามิได้หลุดหายไปไหน และอีกครั้งที่กลยุทธ์ยืมซากคืนชีพของจูกัดเหลียงสามารถช่วยรักษากิมก๊กไว้ได้อย่างปลอดภัย เมื่อเตงงายนำกำลังทหารบุกโจมตีเสฉวน ได้มอบหมายให้สุม่อและเตงจ๋งนำกำลังทหารไปตีกิมก๊ก
จูกัดเกี๋ยมบุตรชายของจูกัดเหลียงนำกำลังทหารออกต่อสู้เพื่อรักษากิมก๊ก โดยนำหุ่นรูปจูกัดเหลียงไว้บนเกวียนพร้อมด้วยธงศึกจารึกอักษร "จูกัดเหลียงมหาอุปราช" สุม่อและเตงจ๋งเห็นกำลังทหารจูกัดเกี๋ยมพร้อมด้วยหุ่นจูกัดเหลียงก็ตกใจนึกว่าจูกัดเหลียงนำกำลังทหารมาหมายบุกโจมตี จึงสั่งถอยทัพกลับเสฉวน จูกัดเกี๋ยมเห็นได้ทีก็นำกำลังทหารบุกเข้าโจมตีทหารสุม่อและเตงต๋งจนแตกพ่ายล้มตายเป็นจำนวนมาก กลยุทธ์ยืมซากคืนชีพหรือเจี้ยซือหวนหุนของจูกัดเหลียง ก็ประสบความสำเร็จในการหลอกสุมาอี้คราวถอยทัพกลับจ๊กก๊กและช่วยรักษากิมก๊กไว้ได้อย่างงดงาม
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลยุทธ์ :: ยืมซากคืนชีพ เก็บถาวร 2008-09-19 ที่ เวย์แบ็กแมชชีน
กลุ่มค่ายปรับทัศนคติซินเจียง

| หมู่ค่ายปรับทัศนคติซินเจียง |
| --- | --- |
ค่ายกักกัน, ค่ายปลูกฝังค่านิยม, ค่ายสร้างการศึกษาใหม่
ผู้ถูกกักกันกำลังเข้าร่วมฟังสุนทรพจน์ในค่ายแห่งหนึ่งที่ Lop County, ซินเจียง เมื่อเมษายน 2017
ชื่ออื่น: ศูนย์อาชีวศึกษาและฝึกอบรมอาชีพ
ที่ตั้ง: ซินเจียง ประเทศจีน
สร้างโดย: พรรคคอมมิวนิสต์จีน
ดำเนินการโดย: คณะกรรมการพรรคและรัฐบาลซินเจียง
เปิดใช้งาน: เปิดเมื่อ 2017
จำนวนผู้ถูกกักกัน: มากถึง 1.5 ล้าน (การประมาณในปี 2019 โดย เซินซ์)  1 ล้าน – 3 ล้าน ในเวลาหลายปี (การประมาณในปี 2019 โดย Schriver) มากกว่า ~497,000 คนในโรงเรียนประจำพิเศษของรัฐ (จากเอกสารทางการที่ประมาณการในปี 2017)
กลุ่มค่ายปรับทัศนคติซินเจียง (อังกฤษ: Xinjiang re-education camps) มีชื่ออย่างเป็นทางการว่า ศูนย์อาชีวศึกษาและฝึกอบรมอาชีพ (อังกฤษ: Vocational Education and Training Centers) โดยพรรคคอมมิวนิสต์จีน (Communist Party of China; CPC) และรัฐบาลของประเทศจีน เป็นกลุ่มของค่ายกักกันที่ดำเนินการโดยรัฐบาลเขตปกครองตนเองซินเจียงอุยกูร์และคณะกรรมการพรรคประจำมณฑล โดยมีเป้าหมายเพื่อการปลูกฝังค่านิยมใหม่ (indoctrinating) ให้กับชาวอุยกูร์และชาวมุสลิมอื่น ๆ นับตั้งแต่ปี 2017 เพื่อเป็นส่วนหนึ่งของ "สงครามของประชาชนต่อการก่อการร้าย" ที่ประกาศในปี 2014 ค่ายกักกันเหล่านี้ตั้งขึ้นโดยรัฐบาลของเลขาธิการพรรคคอมมิวนิสต์จีน สี จิ้นผิง และนำโดยเลขาธิการคณะกรรมการพรรค เฉิน หวงกั๋ว ค่ายกักกันเหล่านี้มีการรายวานว่าบริหารงานไปโดยอยู่นอกเหนือกฎหมายของจีน; ชาวอุยกูร์จำนวนมากถูกกักกันในค่ายโดยไม่มีหมายเรียกและไม่ได้มีการกระทำขัดต่อกฎหมายใด ๆ เจ้าหน้าที่ท้องถิ่นมีรายงานว่ามีการกักตัวชาวอุยกูร์หลายร้อยหลายพันคนในค่ายกักกันเหล่านี้ เช่นเดียวกับบุคคลที่เป็นชนกลุ่มน้อยทางชาติพันธุ์อื่น ๆ เพื่อเป้าหมายที่ระบุว่าเป็นการจัดการกับแนวคิดสุดขั้วและการก่อการร้าย และเพื่อเป็นการสนับสนุนการทำให้เป็นจีน (Sinicization).
ข้อมูลเมื่อ 2018 มีการประมาณว่าเจ้าหน้าที่ทางการของจีนอาจมีการควบคุมตัวบุคคลกว่าหลายร้อย หลายพัน หรืออาจถึงหนึ่งล้านคนที่เป็นชาวอุยกูร์ คาซัก คีร์กีซ และชาวเติร์กมุสลิมอื่น ๆ, คริสต์ชน รวมถึงพลเมืองต่างชาติอื่น ๆ เช่นชาวคาซักสถาน ถูกกักตัวอยู่ภายในค่ายกักกันลับ ๆ ที่ตั้งอยู่กระจายไปทั่วทั้งภูมิภาค
ดูเพิ่ม

การฆ่าล้างเผ่าพันธ์ุชาวอุยกูร์ทางวัฒนธรรม
ขบวนการเอกราชเตอร์เกสถานตะวันออก
การฆ่าล้างชาติพันธุ์ชาวอุยกูร์
การกลายเป็นอิสลามและเติร์กของซินเจียง
Laogai — "ปฏิรูปผ่านการใช้แรงงาน"
การเซนเซอร์ปัญหาของจีนในต่างแดน
ระบบการลงโทษของจีน
คุกฉินเฉิง — คุกความปลอดภัยหนาแน่นระดับสูงสุดในเขตชางผิง, ปักกิ่ง
Re-education through labor
การทำทิเบตให้กลายเป็นจีน
Strike Hard Campaign against Violent Terrorism
ความชั่วร้ายสามประการ
ข้อพิพาทซินเจียง
Civil Servant-Family Pair Up
Uyghur detainees at Guantanamo Bay
Enhanced interrogation techniques
จู ไห่หลุน
รัฐบัญญัตินโยบายสิทธิมนุษยชนชาวอุยกูร์
แหล่งข้อมูลอื่น

Regulation for the Removal of Extremism in the Xinjiang Uygur Autonomous Region (วิกิซอร์ซ ภาษาจีน)
Xinjiang Documentation Project at the University of British Columbia
CNN report on Karakax list (multimedia)
China’s Vanishing Muslims: Undercover In The Most Dystopian Place In The World
กลรักรุ่นพี่

| กลรักรุ่นพี่ |
| --- | --- |
ประเภท: โรแมนติก-ดราม่า
สร้างโดย: (มินิซีรีส์) Studio WabiSabi   (ซีรีส์ฉบับเต็ม) WeTV
เขียนโดย: FADDIST
กำกับโดย: มินิซีรีส์   นันทฤทธิ์ ธรรมประชา   กานต์พิชชา สินเลิศพัฒนะ   ซีรีส์ฉบับเต็ม   ผดุง สมาจาร
แสดงนำ: อานันท์ ว่อง วนรัตน์ รัศมีรัตน์ ราชภัทร วรสาร วีริณฐ์ศรา ตั้งกิจสุวานิช เรืองฤทธิ์ ศิริพานิช
ดนตรีแก่นเรื่องเปิด: "เศษผม" - Jay Phitiwat
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: มินิซีรีส์   3 ตอนครึ่ง   ซีรีส์ฉบับเต็ม   10 ตอน
การผลิต
บริษัทผู้ผลิต: มินิซีรีส์   Studio WabiSabi   ซีรีส์ฉบับเต็ม   WeTV FILLFILM
ออกอากาศ
เครือข่าย: ไลน์ทีวี (มินิซีรีส์) WeTV (ซีรีส์ฉบับเต็ม)
ออกอากาศ: มินิซีรีส์  11 เมษายน 2563 – 2 พฤษภาคม 2563   ซีรีส์ฉบับเต็ม  18 มิถุนายน 2565 - 13 สิงหาคม 2565
กลรักรุ่นพี่ (อังกฤษ: The Mechanics) เป็นซีรีส์ที่สร้างจากนิยายชื่อเดียวกันของ FADDIST หรือ ปอฝอ ที่ประสบความสำเร็จจากการถูกสร้างให้เป็นมินิซีรีส์ในโปรเจกต์ En of Love รักวุ่น ๆ ของหนุ่มวิศวะ ซึ่งกลรักรุ่นพี่นั้นออนแอร์เป็นเรื่องที่สองต่อจากเรื่องวิศวะมีเกียร์น่ะเมียหมอ ในปี พ.ศ. 2563  ซึ่งกำกับการแสดงโดย นันทฤทธิ์ ธรรมประชา และ กานต์พิชชา สินเลิศพัฒนะ  อำนวยการผลิตโดย Studio WabiSabi ต่อมาในปี พ.ศ. 2564 กลรักรุ่นพี่ถูกนำมาขยายเนื้อเรื่องเป็นซีรีส์ภาคเต็มอีกครั้ง ซึ่งกำกับการแสดงโดยผู้กำกับ ผดุง สมาจาร อำนวยการผลิตโดย WeTV และบริษัท ฟิลฟิล์ม จำกัด นำแสดงโดย อานันท์ ว่อง (หยิ่น) และ วนรัตน์ รัศมีรัตน์ (วอร์) โดยเป็นเรื่องราวเกี่ยวกับความรักอันยุ่งเหยิงของหนุ่มวิศวะปีสามอย่าง วี และ มาร์ค หนุ่มวิศวะปีหนึ่ง ที่มีสัมพันธ์ต่อกันจนความรักของทั้งคู่เริ่มก่อตัวขึ้น แต่แล้วก็ต้องสะดุดเมื่อ พลอย แฟนสาวของวีที่คบกันมานานเข้ามาทำให้วีเกิดความสับสน ความไม่ชัดเจนเกิดขึ้นในความสัมพันธ์ จนเหนือรุ่นพี่อีกคนและแพ๊คแฟนเก่าของมาร์คที่หวังจะรีเทิร์นอีกครั้งเข้ามายืนอยู่กลางความสัมพันธ์ที่ซับซ้อนครั้งนี้
กลรักรุ่นพี่เป็นซีรีส์หนึ่งในสิบสามเรื่องที่ถูกเปิดตัวขึ้นในโปรเจกต์ "WeTV ORIGINAL REVEAL 2022 LINEUP" ที่จัดขึ้นโดย WeTV ในวันที่ 21 กันยายน พ.ศ. 2565 และมีกำหนดการออกอากาศตอนแรกทาง WeTV และในโรงภาพยนตร์ เมเจอร์ ซีนีเพล็กซ์ รัชโยธิน ในวันที่ 18 มิถุนายน พ.ศ. 2565
นักแสดงและบทบาท

ด้านล่างนี้คือนักแสดงที่แสดงในซีรีส์
นักแสดงและบทบาท > นักแสดงหลัก

อานันท์ ว่อง รับบท วี วิวิศน์ ถาวรธรรมนิยม
วนรัตน์ รัศมีรัตน์ รับบท มาร์ค มาสะ ลักษมีพงษ์ศิลป์
นักแสดงและบทบาท > นักแสดงสมทบ

ราชภัทร วรสาร รับบท เหนือ
[เรืองฤทธิ์ ศิริพานิช] รับบท แพ็ค
[วีริณฐ์ศรา ตั้งกิจสุวานิช] รับบท พลอย
ณดล ล้ำประเสริฐ รับบท ยู ยติพัศน์
สุพิทชา ลิ้มสมมุติ รับบท ยี่หวา
คณิศร เลียวรักษ์โอฬาร รับบท บาร์
ณธเดช ปิติตรานันท์ รับบท ทศกัณฐ์
ปรัชญ์ อิทธิชัยเจริญ รับบท กล้า
ดาวิกา ศรัณย์ นักสอดสี รับบท ลี่
ธำรงค์ คุณพิสุทธิ์ รับบท ตี๋
วงษ์ระพี ครูส่ง รับบท ปอนด์
ธนาคม มีนธนานันท์ รับบท คำผาน
ณัฐภัทร ชาญชัยสมบัติ รับบท ฟิวส์
พรรษพล เจนสรรพกิจกุล รับบท เจมส์
ธรรมศิริ อัมพุช รับบท วินด์
นักแสดงและบทบาท > นักแสดงรับเชิญ

จิรายุ สงวนศิลป์ รับบท หมออนา
กฤตวัฒน์ สุวานิชย์ รับบท ทิวไผ่
รัชพงศ์ อโนมกิติ รับบท ต้น
นํ้าทิพย์ เสียมทอง รับบท
เพลงประกอบละคร > มินิซีรีส์ ในปี พ.ศ. 2563

เพลง เศษผม - พิธิวัฒน์ บรรพต
เพลงประกอบละคร > ซีรีส์ฉบับเต็ม ในปี พ.ศ. 2565

เพลง เข้าใจผิด - พิธิวัฒน์ บรรพต
เพลง Mist - Silly Fools x Zeal
เพลง แค่ของเลียนแบบ วอร์ วนรัตน์
กลุ่มภาษาอาระเบียใต้โบราณ

| กลุ่มภาษาอาระเบียใต้โบราณ |
| --- | --- |
ภาษาชาวเยเมน
ภูมิภาค:: อาระเบียใต้
การจําแนกทางภาษาศาสตร์:: แอโฟรเอชีแอติกเซมิติกเซมิติกตะวันตกเซมิติกใต้ ? เซมิติกกลาง ?กลุ่มภาษาอาระเบียใต้โบราณ
กลุ่มย่อย::   ซาบาเอียน †  Minaeic (Madhabic) †  Qatabanic †  Hadramitic †  Awsānian †   ? Razihi   ? Faifi  
กลอตโตลอก:: sayh1236
กลุ่มภาษาอาระเบียใต้โบราณ (อังกฤษ: Old South Arabian) เป็นกลุ่มของภาษาที่มีความใกล้เคียงกัน 4 ภาษา ที่ใช้พูดทางตอนใต้ของคาบสมุทรอาระเบีย ซึ่งภาษาเหล่านี้ต่างจากภาษาอาหรับคลาสสิก กลุ่มผู้พูดภาษาเซมิติกที่ไม่ได้อพยพขึ้นเหนือได้เกิดการพัฒนาของกลุ่มภาษาใหม่ที่เรียกว่าเซมิติกตะวันตกเฉียงใต้ ภาษาในกลุ่มนี้ ได้แก่ ภาษาซาบาเอียน ภาษามินาเอีย ภาษากวาตาบาเนีย และภาษาฮาดรามัวติก กลุ่มนี้จัดเป็นสาขาตะวันตกของกลุ่มภาษาเซมิติกใต้
ภาษาในกลุ่มนี้มีระบบการเขียนเป็นของตนเองคืออักษรอาระเบียใต้ ต่อมาได้พัฒนาไปเป็นอักษรเอธิโอปิก มีจุดกำเนิดเช่นเดียวกับอักษรของกลุ่มภาษาเซมิติกอื่นๆ การเข้ามาของศาสนาอิสลามทำให้ภาษาอาหรับคลาสสิกเข้ามาเป็นภาษากลางแทนที่ภาษาเหล่านี้ ปัจจุบันเหลือเพียงข้อความโบราณและจารึกบางส่วนและยังมีอิทธิพลต่อภาษาอาหรับท้องถิ่นในบริเวณนั้นเช่นเดียวกับการที่ภาษาคอปติกมีอิทธิพลต่อภาษาอาหรับอียิปต์
กลุ่มพันธมิตรธุรกิจซอฟต์แวร์

กลุ่มพันธมิตรธุรกิจซอฟต์แวร์ หรือ บีเอสเอ (อังกฤษ: Business Software Alliance: BSA) คือสมาคมการค้าที่ก่อตั้งขึ้นเมื่อ พ.ศ. 2531 เป็นสัญลักษณ์ตัวแทนกลุ่มผู้ผลิตซอฟต์แวร์ที่ใหญ่ที่สุดของโลก และเป็นสมาชิกหน่วยหนึ่งของกลุ่มพันธมิตรทรัพย์สินทางปัญญาสากล (International Intellectual Property Alliance: IIPA) กิจกรรมหลักของกลุ่มพันธมิตรคือ การพยายามหยุดยั้งการละเมิดลิขสิทธิ์ซอฟต์แวร์ที่ผลิตโดยสมาชิก
กลุ่มพันธมิตรนี้ได้รับเงินทุนจากความเป็นสมาชิกโดยแบ่งปันจากรายได้ของบริษัทผู้ผลิตซอฟต์แวร์ และจากข้อตกลงระงับคดีต่อบริษัทที่ถูกฟ้องร้องละเมิดลิขสิทธิ์ ซึ่งลูกค้าจำนวนมากยอมรับที่จะถูกตรวจสอบโดยบริษัทผู้ผลิตซอฟต์แวร์ ตามที่ระบุโดยข้อตกลงการอนุญาตสำหรับผู้ใช้ขั้นปลาย (EULA)